Buli omu alina eddembe okukola, waddembe okusalawo omulimu ogw’okukola wamu n’okukolera mu mbeera ennungi, ate era n’okubeera nga si kireereese. Buli omu alina eddembe okusasulwa kyenkanyi olw’omulimu gw’abeera akoze nga tewali kusosola. Buli akola alina eddembe okusasulwa obulungi kimusobozese okubeera mu mbeera eyeeyagaza n’aboomumaka ge. Buli omu alina eddembe okwetaba mu bibiina by’obwegassi era ebiruubirirwa bye birina okukuumibwa.